b"\n_START_ARTICLE_\nCharles Kalme\n_START_SECTION_\nBiografia\n_START_PARAGRAPH_\nKalme va n\xc3\xa9ixer a Riga el 1939, per\xc3\xb2 en acabar la II Guerra Mundial, ell i el que restava de la seva fam\xc3\xadlia varen deixar Let\xc3\xb2nia, i varen viure alguns anys en un camp de refugiats a Alemanya, fins que finalment arribaren a Filad\xc3\xa8lfia als Estats Units, el 1951._NEWLINE_El 1955 Kalme va guanyar el campionat juvenil d'escacs dels EStats Units celebrat a Lincoln, Nebraska, amb un marcador de 9-1. El 1960, va formar part de l'equip estatunidenc al Campionat del M\xc3\xb3n d'Estudiants celebrat a Leningrad, URSS. L'equip americ\xc3\xa0 va guanyar el torneig, \xc3\xbanica vegada que aix\xc3\xb2 ha passat, i Kalme hi obtingu\xc3\xa9 dues medalles d'or, la d'equips i una altra al millor resultat individual al segon tauler. Kalme tamb\xc3\xa9 va representar els Estats Units dos cops m\xc3\xa9s en aquesta competici\xc3\xb3: a H\xc3\xa8lsinki 1961 i Crac\xc3\xb2via 1964. Va participar tamb\xc3\xa9 dos cops al campionat d'escacs dels Estats Units: 1958-1959 i 1960-1961._NEWLINE_Kalme tamb\xc3\xa9 va arribar a nivell magistral al bridge. De vegades jugava com a company de Michael Lawrence, que era membre de l'equip campi\xc3\xb3 del m\xc3\xb3n de bridge, els Dallas Aces. Posteriorment tamb\xc3\xa9 va fer de mentor d'un novell Bobby Fischer a Filad\xc3\xa8lfia._NEWLINE_Kalme es va doctorar en matem\xc3\xa0tiques a la Universitat de Nova York el 1967, i va esdevenir professor de matem\xc3\xa0tiques a la Universitat de Calif\xc3\xb2rnia a Berkeley._NEWLINE_Quan la Rep\xc3\xbablica de Let\xc3\xb2nia va recuperar la independ\xc3\xa8ncia de la Uni\xc3\xb3 Sovi\xc3\xa8tica, Kalme hi va retornar, i hi va morir el 2002."